KATMATA PALGEGA
Tere tulemast saatesse!
Mina olen Johanna ja on meeldiv olla teiega jälle siin.
Eelmisel korral alustasime sellega, et Jumal tahab taastada ja
ehitada koguduse uuesti üles. Viia tagasi algusesse.
Täna jätkame sealt. Kõigepealt palvetame.
Aitäh, Isa. Läheneme Sulle Jeesuse nimel.
Täname Jeesuse vere eest, mis on avanud meile tee
Isa juurde.
Isa, tahame kutsuda täna ilmutuse ja tarkuse Vaimu igaühe südamele.
Avama meie südamete silmi, meie arusaamist.
Tule, kallis Püha Vaim ja juhata meid kogu tõe sisse.
Sinu ligiolusse.
Isa, tahame olla Moosese moodi. Me ei taha teha midagi sellist,
kus ei ole sinu ligiolu.
Isa, palume, et sa näitaksid meile täna Sinu auhiilgust.
Meil on janu ja nälg Sinu järele, elav Jumal.
Au Isale, Jeesuse nimel. Aamen.
Meil on põnev teema täna. Jumal tahab taastada oma ligiolu paiga.
Oma auhiilguse ligiolu paiga.
Ma võrdlen seda justkui Moosese kogudusetelgiga,
kus päeval oli auhiilguse pilv ja tulesammas öösel.
Need olid tunnuseks Tema auhiilguse ligiolust.
Selle tunnuseks, et Tema juhib rahvast edasi.
Võin öelda, et Jumala auhiilguse ligiolus me muutume.
Muutume aina rohkem Kristuse sarnasusse.
Kristusele meelepäraseks.
Tema auhiilgus muudab meid. Tema ligiolu muudab meid.
Tahan teile lugeda Markuse evangeeliumi 9:2 alates.
"Ja kuue päeva pärast võttis Jeesus kaasa Peetruse ja Jaakobuse
ja Johannese ning viis nad omaette kõrgele mäele. Ja teda muudeti
nende ees, ta rõivad hakkasid erevalgena hiilgama, selliseks
ei suuda ükski maapealne vanutaja neid valgendada. Ja Eelija koos
Moosesega näitas ennast neile, ja need kõnelesid Jeesusega.
Peetrus vastas ning ütles: "Rabi, siin on meil hea olla,
teeme kolm lehtmaja: sinule ühe ja Moosesele ühe ja Eelijale ühe."
Ta ju ei teadnud, mida öelda, sest neid valdas suur hirm.
Ja tekkis pilv, mis neid varjas, ja pilvest kostis hääl:
"See on mu armas Poeg, teda kuulake!"
Miks just see kirjakoht? Jeesus näitab meile eeskuju.
Ta läks pühale mäele ja ka Tema väljanägemine muutus.
Auhiilgus langes ja Tema välimus muutus.
Jumal rääkis ja kohtus nendega imelisel viisil sellel mäel.
Iga kord, kui oleme Jumala ligiolus, Issanda mäel, saame muutuda.
Ka meie muutume rohkem Kristuse sarnasteks.
Rohkem Kristusele meelepäraseks. Tema muudab meid.
Praegusel ajal on väga tähtis, et me veedame aega
Jumala ligiolus.
Palvetame palju, et Jeesus ärataks meie rahva ja
tooks need inimesed päästmise juurde.
Üks võtmeasi selleks koguduses on see, et Tema ligiolu, auhiilgus,
vägi ja Sõna on kõikjal olemas. Ja kui inimene siseneb
sellesse õhkkonda, ta automaatselt muutub.
Ta tahab tulla Jeesusele lähemale. Jumala armastus tõmbab teda
meeleparanduse ja päästmise juurde.
Tema ligiolu on võtmesõna. Kõigeväelise Jumala ligiolu.
Rääkisin ärkamisest ja auhiilguse ligiolust.
Tahan tuua teile veel ühe näite Saalomonist.
Sõnakuulelikkusest Jumala vastu.
Kuulekust nende asjade suhtes, mis Isa meile palves räägib,
kuidas Ta meid igapäevaselt juhendab.
Iga päev meil on valikud. Hommikul valime otsida
kõigepealt Tema riiki, et kogu päev võiks olla õnnistatud.
Paljudes olukordades Jumal juhib meid.
Aga kas me kuulame?
Kas mina, Johanna, tegutsen vastavalt sellele, kuidas Jumal mind juhib?
Tahan selle poole püüelda oma elus, et võiksin olla veelgi kuulekam.
Kui Saalomon oli kuulekas, mis juhtus?
Loeme 2. Ajaraamatust 7. peatüki algusest.
"Kui Saalomon oma palve oli lõpetanud..."
Järelikult Saalomon palvetas ja otsis Jumala riiki.
"...siis tuli taevast tuli ja põletas põletusohvri ja tapaohvrid..."
Mis juhtus? Nad palvetasid, said aru, et tuleb tuua
põletusohvrid ja tapaohvrid. Siis tuli taevast tuli ja põletas need.
Saalomon oli kuulekas ja tegi seda, mida Jumal palus.
Peale seda tuli Issanda auhiilgus ja täitis koja.
"Ja preestrid ei võinud minna Issanda kotta, sest Issanda
auhiilgus oli täitnud Issanda koja. Ja kui kõik Iisraeli lapsed nägid,
kuidas tuli alla tuli ja Issanda auhiilgus oli koja kohal,
siis heitsid nad silmili maha kivipõrandale, kummardasid ja
tänasid Issandat, et tema on hea, et tema heldus kestab igavesti."
Mis oli see võti? Tihti me palume, et Jumal tuleks oma auhiilgusega
ja ärataks meid. Aga mis on sellele eelnev samm? Sõnakuulelikkus.
Kuidas Püha Vaim juhib igaüht meist?
Kui me käime Tema sammudes ja oleme kuulekad Pühale Vaimule.
Sõnakuulelikkus toob õnnistuse.
Siis annab Jumal meile enda asju.
Saalomon palvetas, tõi altarile põletusohvrid ja tapaohvrid.
Siis vastas Jumal oma auhiilguse ja ligioluga.
Sõnakuulelikkus. Seda me palume täna, et Jumal annaks meile
kõrvad, mis kuulevad. Silmad, mis näevad.
Süda, mis mõistab. Et igaüks võiks tunda ära Jumala hääle.
Jumal tahab meiega suhelda. Rääkida meiega.
Kogu meie elu peaks joonduma Jumala Sõna, väe ja tahtmise järgi.
Siis Tema õnnistuste vihm sajab ja Tema auhiilgus vabaneb
minu perekonna peale, selle rahva peale.
Tahan jällegi juhtida teid lihtsa kummardamise juurde
läbi vaimulike laulude. See tähendab,
et need laulud ei ole üleskirjutatud, vaid sõnad, mida Püha Vaim
praegu annab koos meloodiaga.
Võid ühineda minuga.
Tahan anda teile kirjakoha Ilmutuse raamatust 4:8:
Ning neil neljal olevusel oli igaühel kuus tiiba,
ümberringi ja seest silmi täis, ning nad ei lakanud ööl ega päeval
hüüdmast..." ja sellega võime ühineda praegu:
"Püha, püha, püha on Issand Jumal, Kõigeväeline, kes oli ja kes on
ja kes tuleb!" Iga kord, kui olevused andsid au ja austust ja tänu sellele,
kes istub troonil ja elab igavesest ajast igavesti,
langesid kakskümmend neli vanemat troonil istuja ette
ning kummardasid teda, kes elab igavesest ajast igavesti,
ja heitsid oma pärjad trooni ette, hüüdes: "Sina, meie Issand ja Jumal,
oled väärt võtma au ja austust ja väge, sest sina oled loonud kõik,
kõik olev on loodud sinu tahtmise läbi!"
Saame ühineda selle taevase ülistusega koos taeva olendite,
inglite ja vanematega. Iga kord, kui me hüüame: "Püha, püha, püha,"
Jumal tahab näidata aina rohkem oma auhiilgust ja ligiolu
nii taevas kui siin meie juures.
Jumal tahab viia sind sellesse paika, kus sa ainult hüüad:
"Püha, püha, püha."
Lase Jumala Vaimul avada oma arusaamist Tema tundmises.
Ülistame Issandat koos.
Saan vaadelda Kuninga auhiilgust.
Saan vaadelda Jeesuse ilu.
Saan vaadelda Kuninga auhiilgust.
Saan vaadelda Jeesuse ilu.
Halleluuja, halleluuja.
Saan vaadelda Kuninga auhiilgust.
Saan vaadelda Jeesuse ilu.
Näita oma auhiilgust.
Püha, püha, püha, püha Jumal.
Püha, püha, püha, püha Kõigeväeline.
Püha, püha, püha, püha Jumal.
Püha, püha, püha, püha Kõigeväeline.
Kõigeväeline.
Püha, püha, püha, püha Jumal.
Püha, püha, püha, püha Kõigeväeline.
Kõigeväeline.
Näita oma auhiilgust.
Näita oma ilu.
Oma ilu.
Näita oma auhiilgust.
Näita oma ilu.
Saan vaadelda Kuninga auhiilgust.
Saan vaadelda Jeesuse ilu.
Jeesuse ilu.
Halleluuja.
Isa tahab avada meie silmad nägema, meie kõrvad kuulma
ja südame mõistma Tema ilu ning auhiiglust.
Kogesin, et paljud tundsid kutset, kui viibisid selles ligiolus.
Sa ütlesid: Siin ma olen, Issand.
Ja Isa vastas sulle nagu Johannesele: Tule siia üles ja ma näitan sulle,
mis saab sündima.
Kogesin, et oled janunenud prohvetlikkuse anni järele.
Oled janunenud nägija võidmist.
Isa ütleb: Siin see on. See kõik juba on sinu oma.
See on piisav.
Ta tahab sind kasutada ja viia sind trooni ette.
Ta viib sind pühale mäele ja sa muutud rohkem Tema sarnaseks.
Kogesin oma südames, et vaatajate hulgas on inimesi,
kellel on raske näha loomulike silmadega.
Oled vaegnägija, su nägemine on nõrgenenud või oled pime.
Kogesin, et Jumal tahab sind muidugi tervendada.
Isa tahab taastada kõik läbi Jeesuse vermete.
Võime kuulutada tervist.
Aga selles hetkes Jumal räägib, et Ta tahab avada sinu
vaimulikud silmad ja mõttemaailma oma nägemustele.
Sest selleks ei ole takistusi.
Võid öelda praegu: Isa, tahan näha Vaimus.
Tahan kuulutada sinu üle nägija võidmise vabanemist.
Vaimus nägemise and tulgu su ellu!
Võid uurida Vana testamendi prohveteid ja nägijaid.
Taaveti ümber olid nii prohvetid kui ka nägijad.
Tead, et Jumal on kutsunud sind nägema.
Ta tahab süütada prohveteerimise anni põlema.
Enam pole aega valmistada sind ette mitmeid aastaid.
Jumal tahab anda sulle kohe ka tõlgendamise anni.
Näed nägemusi ja saad aru nende tähendustest.
Vabanegu Taanieli ja Joosepi sarnane võidmine!
Ta tahab sind kasutada, olgu su loomulik nägemine milline iganes.
Vaimus hakkavad asjad juhtuma.
Kui lähed magama, palu unenägusid. Kui oled palves, palu nägemusi.
Palu nägemusi, et saaksid aru, mida Jumal teeb.
Nüüd on aeg end häälestada, sest Ta tahab viia sind trooniruumi,
et võiksid näha, kuulda ja tunda.
Kogesin Pühas Vaimus, kuidas Jumal tahab teatud inimestele rääkida.
Käid koosolekutel ja rõõmustad, et teised näevad ja kasutavad
prohveteerimise ande. Ise oled jäänud välja, aga rõõmustad teiste pärast.
Isa ütleb sulle: Astu sisse.
Uks on juba lahti järgmisesse aega.
Tule.
Sa ei pea ust lahti lööma, see on juba avatud.
Võid astuda sellesse maailma, kus su sõbrad juba on.
Vaimus nägemise and tõuseb esile.
Aitäh, Isa.
Käisid just toomas teetassi. Sul on teetass käes ja mõtled,
mis see naine küll räägib.
Isa tahab sulle öelda, et su elus on algamas uus eluperiood,
mis on täis Jumala tarkust.
Ilmutust ja tarkust elada see ilmutus tõeks.
Oled näinud elus palju ja mõistad sügavaid Jumala asju.
Aga nüüd tuleb su ellu tarkuse Vaim, mille abil saad elada tõeks
kõik ilmutused ja prohveteeringud, mis su elu üle on räägitud.
Sul on aeg otsida üles need vihikud ja paberid,
kuhu oled kirjutanud neid sõnu, mis su elu üle on prohveteeritud.
Hakka neid tõeks elama.
Nüüd on see eluperiood, kus sulle antakse tarkust neid sõnu ellu tuua.
Olen väga tänulik Isale, et on alanud huvitav ajaperiood,
kus Ta tahab esile tuua oma ligiolu kohti sellel maal.
Need kohad on nii väiksed kui ka suured.
Kohad, kus Teda kuulatakse, loetakse Tema sõna,
elatakse sügavamas Jumala tundmises, elatakse selles ajas.
Vana aeg on möödas ja uus on asemele tulnud.
Tunnen rõõmu sellest, et näen silme ees kaarti, kus on süttinud põlema
väiksed tulukesed, mida tuleb kogu aeg juurde.
Jumala teenijad käivad ringi mööda maad ja kastavad seemneid,
et need võiksid hakata idanema.
Aga Isa ütleb, et sa ei tohiks sellega rahule jääda.
See kastevesi on hea, julgustus, mis tuleb läbi
erinevate jutlustajate on hea. Aga kõige tähtsam on see,
et oma allikas oleks avatud.
Palvetame, et meie seest võiksid voolata elavad veed.
Et meie oma allikad ja kaevud on avatud sellele,
mida Isa teeb kõikjal ümberringi.
Tunnen oma Vaimus, et paljud on jäänud selle vana juurde,
mida Jumal on varem teinud.
Nüüd on aeg tõmmata oma juured välja sellest vanast,
et Jumal võiks sind viia selle uue aja sisse.
Teha vanast astjast uue astja uute asjade tarvis.
Mu palve on: Isa, aita meid. Kui meie juured on kinni
vanades harjumustes, traditsioonides, nendes asjades, mis olid head,
kuid ei kuulu enam sellesse aega, palun too meid värskesse aega.
Seisame küll Kristuse kaljul ja meie oksad on Kristuse viinapuu küljes.
Aga ma mõtlen ajaperioodi. Et me ei jääks vanade asjade külge kinni.
Ta tahab tõsta õrnalt meie juurelt ja liigutada neid.
Palume seda: Isa vii mind uude aega. Isa vii mind tänapäeva.
Liiguta mind, sest Sa oled loonud mind selle aja jaoks.
Selle aja jaoks Ta on sind loonud. Elama seda aega värskuses.
Kui sa ei saa aru, millest ma räägin, palveta lihtsalt:
Isa, too mind sellesse hetke ja aega, kus Sina tegutsed.
Oleme vana eest tänulikud. Ülistame Teda sellest, mis Ta on teinud.
Aga tahame oodata värskust ja elada värskes ligiolus.
Elada Sinu auhiilguses selles hetkes, sest Sinu auhiilgus muudab meid.
See muudab meid rohkem Kristuse sarnasteks.
Auhiilgusest auhiilgusesse. Väest väkke. Usust usku.
Sõbrad, on aeg muutuda. On aeg lasta Jumalal meid muuta,
vormida meid laitmatuteks astjateks. Teha vanad astjad uueks,
sest Ta juba annab meie uusi asju.
Ja see uus Vaimu väljavalamine kestab selleni, kui Jeesus tuleb tagasi.
See saab olema nii, nagu oli apostlite ja algkoguduse aegadel.
Ärkamine kestis peaaegu 400 aastat.
Tahame, et see algab nüüd ja kestab kuni Tema tagasitulekuni.
Võti selleks on: Tule, Isa, muuda meid Sinu auhiilguse ligiolus
rohkem Sinu sarnasteks.
Ole õnnistatud, kallis sõber, kohtumiseni järgmisel korral!
Tõlge: Sanna Pitko